**Примерен списък на факти и обстоятелства, подлежащи на разкриване**

към междинния консолидиран отчет за дейността на Групата Алкомет АД, гр. Шумен за третото тримесечие на 2018 г.

**във връзка с, чл 33 ал 1, т. 3 и чл. 33а на наредба № 2 / 17.09.2003 г. за проспектите при публично предлагане на ценни книжа и за разкриване на информация от публичните дружества и другите емитенти на ценни книжа**

**Ноември, 2018**

През третото тримесечие на 2018 год. в Алкомет АДса настъпили следните обстоятелства, информацията за които, може да влияе върху цената на ценните книжа на Алкомет АД на Българската фондова борса:

1.1. Промяна на лицата, упражняващи контрол върху дружеството.

Няма промяна на лицата, упражняващи контрол върху дружеството-майка.

1.2. Откриване на производство по несъстоятелност за дружеството-майка или за негово дъщерно дружество и всички съществени етапи, свързани с производството.

Не са предприемани действия по откриване на производство по несъстоятелност за дружеството-майка или за негово дъщерно дружество и всички съществени етапи, свързани с производството.

1.3.Сключване или изпълнение на съществени сделки   
 Няма сключване или изпълнение на съществени сделки.

1.4. Решение за сключване, прекратяване и разваляне на договор за съвместно предприятие.

Няма взети решения за сключване, прекратяване и разваляне на договор за съвместно предприятие.

1.5. Промяна на одиторите на дружеството-майка и причини за промяната.

Няма промяна.

1.6. Образуване или прекратяване на съдебно или арбитражно дело, отнасящо се до задължения или вземания на дружеството или негово дъщерно дружество, с цена на иска най-малко 10 на сто от собствения капитал на дружеството.

Дружеството-майка няма образувани съдебни или арбитражни дела с цена на иска най-малко 10% от нетните му активи.

1.7. Покупка, продажба или учреден залог на дялови участия в търговски дружества от емитента или негово дъщерно дружество.

Няма извършени такива.

1.8. За емитенти други обстоятелства, които дружеството счита, че биха могли да бъдат от значение за инвеститорите при вземането на решение да придобият, да продадат или да продължат да притежават публично предлагани ценни книжа

Датата 13.08.2018 год. беше крайната за изплащане на дивидента на дружеството-майка за 2017 година, гласуван на ОСА от 14.06.2018, чрез съдействието на Централен Депозитар.  
След тази дата, акционерите които не са получили своя дивидент за 2017 год., ще могат да го получат от дружеството-майка в брой или по банков път след изрично отправено искане за това.

В интерес на инвеститорите е да се запознаят с предоставената информация, с междинния консолидиран доклад за дейността на дружеството за третото тримесечие на 2018 год., съкратеният междинен консолидиран финансов отчет, както и с допълнителната информация съгласно чл.33, ал.1, т.7 от Наредба № 2 на Комисията за финансов надзор, преди да вземат решение да инвестират в ценните книжа на дружеството.

28.11.2018 год. Директор за връзка с инвеститорите

Петър Станчев